open-index/open-wikipedia-markdown huggingface dataset:
ரோஜா கம்பைன்ஸ்

**ரோஜா கம்பைன்ஸ்** (*Roja Combines*) என்பது காஜா மைதீன் தலைமையிலான ஒரு இந்திய திரைப்பட தயாரிப்பு மற்றும் விநியோக நிறுவனமாகும். இந்த நிறுவனம் 1990-களில் தமிழ்த் திரையுலகில் ஒரு முன்னணி தயாரிப்பு நிறுவனமாக இருந்தது. ஆனால் தமிழ் திரைப்படங்கள் எண்ணியல் (டிஜிட்டல்) திரைப்பட தயாரிப்பிற்கு மாறியதைத் தொடர்ந்து நிறுவனம் போராட்டத்தைச் சந்தித்தது.

## வரலாறு
ரோஜா காம்பெயின்ஸ் 1990-களில் காஜா மைதீன், வி. ஞானவேல், ஜெயப்பிரகாசு என  மூன்று தனித்தனி தயாரிப்பாளர்களால் தொடங்கப்பட்டு நடத்தப்பட்டது. 2000-களின் முற்பகுதியில், ஞானவேலும் ஜெயப்பிரகாசும் ஜிஜே கம்பைன்ஸ் என்னும் தயாரிப்பு நிறுவனத்தை உருவாக்கினர்.

இளமைப் பருவத்தைக் கருப்பொருளாகக் கொண்ட *[[துள்ளுவதோ இளமை]]* (2002) திரைப்படத்தின் ஆச்சரியமான வெற்றியைத் தொடர்ந்து, ரோஜா காம்பெயின்ஸ் 2002 அக்டோபரில் தனுஷ், செரின் ஆகியோரை முன்னணி நடிகர்களாகக் கொண்டு தங்கள் நிறுவனத்திற்கு ஒரு படம் தயாரிக்க ஒப்பந்தம் மேற்கொண்டது. பூபதி பாண்டியனின் *என்னை மட்டும் காதல் பண்ணு* என்ற தலைப்பில் ஒரு படம் அதன் பிறகு தொடங்கப்பட்டது. ஆனால் பின்னர் தனுஷ் மற்ற படங்களில் பரபரப்பாக இயங்கிவந்ததால் நிறுத்தி வைக்கப்பட்டது. இறுதியில், தனுஷ் மற்றும்  ஸ்ரீதேவி விஜயகுமாருடன்  *[[தேவதையைக் கண்டேன்]]* (2005) என்ற பெயரில் படம் மீண்டும் தொடங்கப்பட்டது.

2003 ஆம் ஆண்டில், ரோஜா கம்பைன்ஸ் *தமிழ் மெகா ஸ்டார் நைட் 2003* என்ற பெயரில் நேரடி கலை நிகழ்ச்சியை ஐக்கிய அரபு அமீரகத்தில் தயாரித்தது. அஜித் குமார் நடிப்பில் இந்த நிறுவனம் தயாரித்த *[[ஜனா]]* (2004)   மிகப்பெரிய தோல்வியானது. இதனால் தயாரிப்பாளர்களுக்கு எட்டு கோடி ரூபாய் இழப்பு ஏற்பட்டது. 2005 ஆம் ஆண்டில், காஜா மைதீன் திவால்நிலையை அடைந்ததைத் தொடர்ந்து தற்கொலை முயற்சியில் ஈடுப்பட்டார். மேலும் கமல்ஹாசன் நடித்த கௌதம் வாசுதேவ் மேனனின் *[[வேட்டையாடு விளையாடு (திரைப்படம்)|வேட்டையாடு விளையாடு]]* (2006) திரைப்படத் தயாரிப்பில் இருந்து நிறுவனம் வெளியேறியது. பின்னர் விஜயகாந்த் நடித்த  *பேரரசு* படத்தை வெளியிடும் பணியில் ஈடுபட்டது.

2010 ஆம் ஆண்டில், சசிகுமாரின் *[[ஈசன் (திரைப்படம்)|ஈசன்]]* படத்தில் நடிக்க காஜா மைதீன் அணுகப்பட்டார். ஆனால் இறுதியில் அவர் இடம்பெறவில்லை. 2010-களின் நடுப்பகுதியில், தமிழ்த் திரையுலகில் தயாரிப்பு செலவுகள் அதிகரித்தவண்ணம் இருந்ததால் நிறுவனம் பெரும்பாலும் செயலற்ற நிலையில் உள்ளது.

## தனிப்பட்ட வாழ்க்கை
காஜா மைதீன் *[[சுந்தர காண்டம் (1992 திரைப்படம்)|சுந்தர காண்டம்]]* (1992) படத்தில் நடித்த நடிகை சிந்துஜாவை மணந்தார். திருமணத்திற்குப் பிறகு, சிந்துஜா இசுலாத்திற்கு மாறி, தனது பெயரை கே. ஆயிஷா என்று மாற்றிக்கொண்டார். ரோஜா காம்பெயின்சின் பல படங்களில் இணைத் தயாரிப்பாளராக ஆனார்.

2005 யூலையில், காஜா மைதீன் தூக்க மாத்திரைகளை உண்டு தற்கொலைக்கு முயன்றார். தயாரித்த படங்களின் தோல்விகள், பெரும் பொருட் செலவில் சர்வதேச அளவில் நடத்தப்பட்ட நட்சத்திரக் கலைவிழாக்கள் போன்றவற்றால் ஏற்பட்ட கடுமையான நிதி நெருக்கடிக்கு உள்ளானதாக தெரிவிக்கப்பட்டது. அவர் உயிர் பிழைத்தார், என்றாலும் திவாலானார், பெரிய படங்களில் முதலீடு செய்வதை நிறுத்தினார்.

## திரைப்படவியல்

## மேற்கோள்கள்

பகுப்பு:சென்னையில் உள்ள திரைப்படத் தயாரிப்பு நிறுவனங்கள்
வெய்சைட்டு

**வெய்சைட்டு**  (*Weissite*) என்பது Cu2−xTe என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். தாமிர தெலூரைடு சேர்மமான இது ஒரு தெலூரைடு வகை கனிமமாக வகைப்படுத்தப்படுகிறது. அறுகோணப் படிக வடிவத்தில் வெய்சைட்டு கனிமம் காணப்படுகிறது. வெய்சைட்டு கனிமத்தின் ஒப்படர்த்தி 6 என்றும் மோவின் கடினத்தன்மை அளவுகோலில் இதன் கடினத்தன்மை 3 என்றும் அளவிடப்பட்டுள்ளது. அமெரிக்காவில் கொலராடோ, அரிசோனா மற்றும் நியூ மெக்சிகோவில் உள்ள குன்னிசன் மாகாணம் ஆகிய இடங்களில் காணப்படுகிறது. மேற்கு ஆத்திரேலியாவின் கல்கூர்லி நகரத்திலும்  சுவீடன் நாட்டின் டலர்னா மற்றும் வார்ம்லாண்டு பகுதிகளிலும் இக்கனிமம் இருப்பதாகப் பதிவாகியுள்ளது.

பன்னாட்டு கனிமவியல் சங்கம் வெய்சைட்டு கனிமத்தை Wst என்ற குறியீட்டால் அடையாளப்படுத்துகிறது.

பைரைட்டு, தெலூரியம், சில்வானைட்டு, பெட்சைட்டு, இரிக்கார்டைட்டு,  கந்தகம், தங்கம், கலவெரைட்டு மற்றும் கிரென்னரைட்டு ஆகியவற்றுடன் தொடர்புடைய நீர்வெப்ப படிவுகளில்  வெய்சைட்டு கனிமம் சேர்ந்து தோன்றுகிறது.

முதன்முதலில் 1927 ஆம் ஆண்டில்  கொலராடோவின் குன்னிசன் மாகாணம் வல்கன் மாவட்டத்தில் உள்ள குட்டோப் சுரங்கத்தில் வெய்சைட்டு கண்டுபிடிக்கப்பட்டது. சுரங்கத்தின் உரிமையாளர்  லூயிசு  வெயிசு நினைவாகக் கனிமத்திற்கு வெய்சைட்டு எனப் பெயரிடப்பட்டது. 

## இதையும் காண்க
*இரிக்கார்டைட்டு

## மேற்கோள்கள்

பகுப்பு:செப்புக் கனிமங்கள்
பகுப்பு:தெலூரைடு கனிமங்கள்
பகுப்பு:கனிமங்கள்
பகுப்பு:அறுகோணவமைப்புக் கனிமங்கள்
தெலூரைடு கனிமம்

**தெலூரைடு கனிமம்** (*Telluride mineral*) என்பது தெலூரைடு அயனியை முக்கிய அங்கமாகக் கொண்ட ஒரு கனிமமாகும்.

தெலூரைடுகள் சல்பைடுகளைப் போலவே இருக்கின்றன. இவை இயேம்சு டுவைட்டு தானா மற்றும் காரல் இயூகோ சுட்ரன்சு கனிம வகைப்பாடு அமைப்புகளில் அவற்றுடன் தொகுக்கப்பட்டுள்ளன.

;எடுத்துக்காட்டுகள்:

* அல்டைட்டு
* கலவெரைட்டு
* கொலராடோயிட்டு
* எம்பிரெசைட்டு
* எசைட்டு
* கோசுடோவைட்டு
* கிரென்னரைட்டு
* மெலோனைட்டு
* மெரன்சுகைட்டு
* பெட்சைட்டு
* இரிக்கார்டைட்டு
* சுடூயட்சைட்டு
* சில்வனைட்டு
* தெலூரோபிசுமத்தைட்டு
* தெமாகமைட்டு
* தெட்ராடைமைட்டு
* வல்கேனைட்டு

## மேற்கோள்கள்

பகுப்பு:கனிமங்கள்
பகுப்பு:தெலூரைடு கனிமங்கள்
மல்காபூர் சட்டமன்றத் தொகுதி

**மல்காபூர் சட்டமன்றத் தொகுதி (**Malkapur Assembly constituency**)** என்பது இந்தியாவின் மகாராட்டிர மாநிலத்திலுள்ள 288 சட்டமன்றத் தொகுதிகளில் ஒன்றாகும். புல்டாணா மாவட்டத்தில் அமைந்துள்ள ஏழு தொகுதிகளில் ஒன்றாகும்.
## தேர்தல் முடிவுகள்
### 2024

## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
ஏசுகைனைட்டு-(Y)

**ஏசுகைனைட்டு-(Y)** (*Aeschynite-(Y)*) என்பது Y,Ca,Fe,Th)(Ti,Nb)2(O,OH)6. என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். எசுகைனைட்டு-(Y), ஈசுகைனைட்டு-(Yt), புலோம்சுட்ராண்டைன், பிரியரைட்டு என்ற பெயர்களாலும் இக்கனிமம் அறியப்படுகிறது.  இற்றியம், கல்சியம், இரும்பு, தோரியம், தைட்டானியம், நையோபியம், ஆக்சிசன்  ஐதரசன் ஆகிய அருமண் கனிமங்களுக்கான கனிமமாக இது கருதப்படுகிறது. கிரேக்க மொழிச் சொல்லிலிருந்து ஏசுகைனைட்டு என்ற பெயர் வைக்கப்பட்டது. மோவின் கடினத்தன்மை அளவுகோலில் இதன் கடினத்தன்மை மதிப்பு 5 முதல் 6 ஆகும்.

பன்னாட்டு கனிமவியல் சங்கம் ஏசுகைனைட்டு-(Y) கனிமத்தை Aes-Y என்ற குறியீட்டால் அடையாளப்படுத்துகிறது. 

## மேற்கோள்கள்

*Mindat.org
*Webmineral.org

பகுப்பு:இலந்தனைடு கனிமங்கள்
பகுப்பு:இட்ரியம் கனிமங்கள்
பகுப்பு:கால்சியம் கனிமங்கள்
பகுப்பு:இரும்புக் கனிமங்கள்
பகுப்பு:தோரியம் கனிமங்கள்
பகுப்பு:தைட்டானியம் கனிமங்கள்
பகுப்பு:நையோபியம் கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
பகுப்பு:ஆக்சைடு கனிமங்கள்
ஆங்கில வினைச்சொல்

வினைச்சொற்கள் ஆங்கில மொழியில் சொற்களின் வகைகளின் முக்கியப் பகுதிகளில் ஒன்றாகும். மொழியில் உள்ள மற்ற வகை சொற்களைப் போலவே, ஆங்கில வினைச்சொற்களும் பெரிதும் சொல் வடிவ மாற்றம் பெறவில்லை. காலம் , பாங்கு, மனநிலை, செய்வினை வாக்கியம், செயப்பாட்டுவினை வாக்கியம்  ஆகியவற்றின் பெரும்பாலான சேர்க்கைகள் துணை வினைச்சொற்களின் கட்டமைப்புகளைப் பயன்படுத்தி வெளிப்படுகின்றன.

ஆங்கிலத்தில் பொதுவாகப் பயன்படுத்தப்படும் வினைச்சொற்கள் பல அல்லது பெரும்பாலான அனைத்து ஒழுங்கற்ற வினைச் சொற்களும் பழைய ஆங்கிலத்திலிருந்து வந்தவை என்றாலும், பல சொற்கள் லத்தீன் அல்லது பிரெஞ்சு மொழிகளிலிருந்து எடுக்கப்பட்டுள்ளன. பெயர்ச்சொற்கள் அல்லது பெயரடைச் சொற்கள் வினைச்சொற்களாக மாறலாம் . இவ்வாறு "தனி (separate)" மற்றும் "நேரடி (direct)" போன்ற பெயரடைகள் 16ஆம் நூற்றாண்டில் வினைச்சொற்களாக மாறியது. சில நேரங்களில் , வினைச்சொல்லாக இல்லாத இலத்தீன் சொற்களை  "-ate" என்பதனைச் சேர்ப்பதன் மூலமாக வினைச்சொற்களாக மாற்றப்பட்டது (உதாரணம் "capacitate")  "isoler" எனும் பிரஞ்சு வார்த்தை "isolate" என்று மாற்றப்பட்டது. 

## உருமாற்றப்பட்ட வடிவங்கள்

## மேற்கோள்கள்

## வெளியிணைப்புகள்

** Sequence of Tenses at the Online Writing Lab at Purdue University
** Modals and auxiliary verbs in English
** The English Verb Tense System: A dynamic presentation using the Cuisenaire Rods 
** English verbs - Verb Forms

பகுப்பு:ஆங்கில வார்த்தைகள்
பகுப்பு:ஆங்கில வினைச்சொற்கள்
நியோடிமியம் மோனோசல்பைடு

**நியோடிமியம் மோனோசல்பைடு** (*Neodymium monosulfide*) என்பது NdS என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் கந்தகமும் சேர்ந்து இந்த இருமச் சேர்மம் உருவாகிறது.

## தயாரிப்பு
தூய்மையான நிலையிலுள்ள நியோடிமியம் மற்றும் கந்தகத்தை ஒன்றாகச் சேர்த்து வினைபுரியச் செய்து நியோடிமியம் மோனோசல்பைடு தயாரிக்கப்படுகிறது. 

:Nd + S → NdS

## இயற்பியல் பண்புகள்
Fm3m என்ற இடக்குழுவில்   a = 0.5691 நானோமீட்டர்  Z = 4. என்ற அலகுசெல் அளவுருக்களில் நியோடிமியம் மோனோசல்பைடு கனசதுர  அமைப்பில்  படிகங்களை உருவாக்குகிறது.

## மேற்கோள்கள்

பகுப்பு:நியோடிமியம் சேர்மங்கள்
பகுப்பு:சல்பைடுகள்
இரத்னா சிங்

**இரத்னா சிங்** (Ratna Singh பிறப்பு 29 ஏப்ரல் 1959) ஓர் இந்திய அரசியல்வாதியும், மேனாள் அமைச்சர் தினேஷ் சிங்கின் மகள் ஆவார்.

1996, 1999, 2009 ஆம் ஆண்டுகளில் காங்கிரஸ் கட்சி சார்பாக பிரதாப்கர் தொகுதியில் இருந்து மூன்று முறை மக்களவை உறுப்பினராகத் தேர்ந்தெடுக்கப்பட்டார். 2019 அக்டோபரில் பாரதிய ஜனதா கட்சியில் சேர்ந்தார்.

## அரசியல் வாழ்க்கை
இவர் 1999 இல் பிரதாப்கர் தொகுதியில் வெற்றி பெற்றார், ஆனால் 2004 தேர்தலில் அக்சய் பிரதாப் சிங் என்ற கோபால்ஜியிடம் தோல்வியடைந்தார்.

இரத்னா சிங் 2009 இந்திய பொதுத் தேர்தலில் பிரதாப்கர் தொகுதியில் வெற்றி பெற்றார். சமாஜ்வாடி கட்சிப் போட்டியாளரான பேராசிரியர் சிவகாந்த் ஓஜாவை 30,000 வாக்குகளில் தோற்கடித்தார். அக்சய் பிரதாப் சிங் மூன்றாவது இடத்தையும், சிறையில் இருந்து தேர்தலில் போட்டியிட்ட பிரபல குற்றவியல்-அரசியல்வாதி அதீக் அகமது நான்காவது இடத்தையும் பிடித்தனர்.

## சொந்த வாழ்க்கை
இவர் மேனாள் வெளியுறவுத் துறை அமைச்சர் தினேஷ் சிங்கின் இளைய மகள் ஆவார். இவர் ராஜஸ்தானின் பிரதாப்கரைச் சேர்ந்த ஜெய்சிங் சிசோடியாவை மணந்தார். இந்த இணையருக்கு புவன்யு சிங் என்ற மகனும், தனுஸ்ரீ குமாரி என்ற மகளும் உள்ளனர்.

## மேற்கோள்கள்


## வெளியிணைப்புகள்

** Lok Sabha Profile Govt. of India website
** Biographical Sketch:Member of Parliament at Parliament of India website.

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1959 பிறப்புகள்
சேரலைட்டு

**சேரலைட்டு** (*Cheralite*) என்பது CaTh(PO4)2. என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். இது நீரற்ற பாசுபேட்டு வகை கனிமமாகும். அட்டோனைட்டு, மோனசைட்டு ஆகிய கனிமங்களுடன் சம உருவமைப்பை கொண்டுள்ளது. இது அமைப்பில் உள்ள முழுமையான நேர்மின் அயனி மாற்றீட்டின் விளைபொருளாக இக்கனிமம் கருதப்படுகிறது. 

2 LREE3+ ↔ Ca2+ + Th4+.

இது முன்னதாக இக்கனிமம் பிரபாண்டைட்டு என்ற பெயரில் அறியப்பட்டது.

இயற்பண்புகள்:

## மேற்கோள்கள்


பகுப்பு:தோரியம் கனிமங்கள்
பகுப்பு:பாசுப்பேட்டு கனிமங்கள்
பாபினா

***பாபினா*** (*Babina*) என்பது தென்கிழக்கு மற்றும் கிழக்கு ஆசியாவைச் சேர்ந்த *இராணிடே* குடும்பத்தைச் சேர்ந்த தவளைகளின் பேரினமாகும். முன்பு, *பாபினா*, *இராணா*வின் துணைப் பேரினமாகக் கருதப்பட்டது.

## சிற்றினங்கள்
பின்வரும் சிற்றினங்கள் *பாபினா* பேரினத்தில் அங்கீகரிக்கப்பட்டுள்ளன.

* *பாபினா கோல்சுடி* (பொளஞ்சர், 1892) -கோல்சுடி தவளை
* *பாபினா சுபாசுபெரா*  (பார்பர், 1908)  -ஓட்டன் தவளை

## மேற்கோள்கள்

பகுப்பு:நீர்நில வாழ்வனப் பேரினங்கள்
பகுப்பு:தவளைகள்
தான்காயிட்டு-(Ce)

**தான்காயிட்டு-(Ce)** (*Tancaite-(Ce)*) என்பது FeCe(MoO4)3•3H2O என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். மிகவும் அரியதோர் மாலிப்டேட்டு கனிமமாக இது வகைப்படுத்தப்படுகிறது. இது இத்தாலியின்  சார்தீனியா தீவில் உள்ள புண்டா டி சூ சீனார்கியு நகரப் பகுதியில் தான்காயிட்டு கனிமம் கண்டுபிடிக்கப்பட்டது. தான்காயிட்டு-(Ce) இன் சிவப்பு படிகங்கள் மாற்றியமைக்கப்பட்ட கனசதுரங்களை ஒத்திருக்கின்றன. ஆனால் கனிமமானது முக்கோண வடிவத்துடன்  R-3 என்ற இடக்குழுவில் படிகமாயுள்ளது.  தான்காயிட்டு-(Ce) கிடைக்கும் பகுதியானது தோரியம் மாலிப்டேட்டுகளான இச்னுசைட்டு மற்றும் நூராகைட்டு உள்ளிட்ட பிற மாலிப்டேட்டு கனிமங்கள் கண்டறியப்பட்ட  இடமாகும். 

பன்னாட்டு கனிமவியல் சங்கம் தான்காயிட்டு கனிமத்தை Tca-Ceஎன்ற குறியீட்டால் அடையாளப்படுத்துகிறது.  

## மேற்கோள்கள்

பகுப்பு:மாலிப்டேட்டு கனிமங்கள்
பகுப்பு:சீரியம் கனிமங்கள்
பகுப்பு:இரும்புக் கனிமங்கள்
பகுப்பு:கனிமங்கள்
பகுப்பு:முக்கோணவமைப்புக் கனிமங்கள்
கோபைலா

***கோபைலா*** (*Cophyla*) என்பது மடகாசுகரில் மட்டுமே காணப்படும் கூர்வாய்த் தவளைபேரினம் ஆகும். 

## சிற்றினங்கள்
பின்வரும் சிற்றினங்கள் *கோபைலா* பேரினத்தில் அங்கீகரிக்கப்பட்டுள்ளன.

* *கோபைலா ஆல்டிகோலா*  (குய்பே, 1974)  
* *கோபைலா ஆண்டோ*  (செர்சு, கோக்லர், வென்சசு, மற்றும் குளோ, 2019)  
* *கோபைலா* *பார்போரி*  (நோபல், 1940)  
* *கோபைலா* *பெராரா* வென்சசு, ஆண்ட்ரூன், மற்றும் குளோ, 2005
* *கோபைலா கோவானீ* (பௌலெங்கர், 1882)  
* *கோபைலா போர்டுனா* ர ரகோடாரிசன், செர்சு, பிளெட்சு, ரசாபிண்ட்ரைப், குளோ, அண்ட் வென்சசு, 2019
* *கோபைலா கிராண்டிசு* (பௌலஞ்சர், 1889) 
* *கோபைலா கரேனே* (ரோசா, குரோட்டினி, நோயல், ரபீபிசோவா, ராக்சுவொர்த்தி, மற்றும் ஆண்ட்ரூன், 2014) 
* *கோபைலா லேடசு*  (ரகோடாரிசன், செர்சு, கோக்லர், ராட்சோவினா, காலிட்செக், மெக்சன், வென்சசு & குளோ, 2020)  
* *கோபைலா மகாரிபியோ* ரகோடாரிசன், கிரோட்டினி, முல்லர், ரோடல், குளோ மற்றும் வென்சசு, 2015
* *கோபைலா மவோமாவொ* (ஆண்ட்ரோன், பெனோலியோ, மற்றும் வால்வோர்டு, 2003) 
* *கோபைலா* *மில்லோட்டி*  (குய்பே, 1950)  
* *கோபைலா நோரோமலாலே* ரகோடாரிசன், கிரோட்டினி, முல்லர், ரோடல், குளோ மற்றும் வென்சசு, 2015
* *கோபைலா அக்கல்டன்சு* (குளோ மற்றும் வென்சசு, 1992) 
* *கோபிலா ஒல்கே*  (ரகோடாரிசன், குளோ, வியட்சு, ராமினோசோவா, மற்றும் வென்சசு, 2012)  
* *கோபைலா லோடாக்டிலா* போய்ட்கர், 1880
* *கோபைலா போலிகாரிசு*  (பௌலெங்கர், 1888)  
* *கோபைலா புயல்லாரம்* ரகோடாரிசன், கிரோட்டினி, முல்லர், ரோடல், குளோ மற்றும் வென்சசு, 2015
* *கோபைலா ரவா* (குளோ, கோக்லெர், மற்றும் வென்சசு, 2012) 
* *கோபைலா டெட்ரா*  (ஆண்ட்ரோன், பெனோலியோ, மற்றும் வால்வோர்டு, 2003)  
* *கோபைலா சாராடானென்சிசு* குய்பே, 1974
* *கோபைலா டுயூபெரிபெரா*  (மெதுயென், 1920) 

## மேற்கோள்கள்

பகுப்பு:நீர்நில வாழ்வனப் பேரினங்கள்
பகுப்பு:Articles using diversity taxobox
பகுப்பு:தவளைகள்
டைர்னசைட்டு-(La)

**டைர்னசைட்டு-(La)** (*Dyrnaesite-(La)*) என்பது Na8Ce4+(La,REE)2(PO4)6 என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். மிகவும் அரியதொரு  பாசுப்பேட்டு கனிமமாக இது வகைப்படுத்தப்படுகிறது. மற்றொரு அரிய பாசுப்பேட்டுக் கனிமமான விட்டுசைட்டு-(Ce) உடன் டைர்னசைட்டு-(La) கனிமம் தொடர்பு கொண்டுள்ளது. இது தெற்கு கிரீன்லாந்தின் ஒரு வகை கார சைனைட்டுப் பாறையான உலுச்சாவ்ரைட்டிலிருந்து தோன்றுகிறது.  டைர்னசைட்டு-(La) அத்தியாவசிய நான்கிணைய  சீரியம் கொண்ட சில அறியப்பட்ட தாதுக்களில் ஒன்றாகும்.  செரியாணைட்டு-(Ce) கனிமமும் சுடெண்டிடைட்டும் வேறுசில சீரியம் கொண்ட கனிமங்களாகும்.
 
பன்னாட்டு கனிமவியல் சங்கம் டைர்னசைட்டு-(La) கனிமத்தை Dyr-Laஎன்ற குறியீட்டால் அடையாளப்படுத்துகிறது.  

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:சீரியம் கனிமங்கள்
பகுப்பு:கனிமங்கள்
பகுப்பு:இலந்தனைடு கனிமங்கள்
பகுப்பு:சோடியம் கனிமங்கள்
பகுப்பு:நேர்ச்சாய்சதுரக் கனிமங்கள்
ஈ. எம். பஸ்நாயக

**ஈ. எம். பஸ்நாயக** ஓர் இலங்கை அரசியல்வாதி ஆவார். இவர் தேசிய மக்கள் சக்தி கட்சியின் உறுப்பினர் ஆவார். கண்டி தேர்தல் மாவட்டத்தை பிரதிநிதித்துவப்படுத்தும் வகையில் 2024 இலங்கை நாடாளுமன்றத் தேர்தலில் போட்டியிட்டுப் பாராளுமன்றத்திற்குத் தேர்ந்தெடுக்கப்பட்டார். இவர் முன்னாள் உள்ளூராட்சி சபை உறுப்பினரும், மக்கள் விடுதலை முன்னணியின் கண்டி மாவட்ட செயற்குழு உறுப்பினரும் ஆவார்.

## தேர்தல் வரலாறு

## மேற்கோள்கள்

பகுப்பு:மக்கள் விடுதலை முன்னணி அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:1973 பிறப்புகள்
சலமாண்ட்ரெல்லா

**சலமாண்ட்ரெல்லா** (*Salamandrella*) என்பது *கைனோபிடே* குடும்பத்தைச் சேர்ந்த சாலமாண்டர்களின் ஒரு பேரினம் ஆகும்.

*சலமாண்ட்ரெல்லா* பேரினத்தில் இரண்டு சிற்றினங்கள் உள்ளன. 

* *சலமாண்ட்ரெல்லா கீசர்லிங்கி* டைபோவ்சுகி, 1870
* *சலமாண்ட்ரெல்லா டிரைடாக்டிலா* நிக்கோல்சுகி, 1905

## மேற்கோள்கள்

பகுப்பு:நீர்நில வாழ்வனப் பேரினங்கள்
இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2024–25

இந்தியத் துடுப்பாட்ட அணி ஆத்திரேலியாவில் 2024 நவம்பர் முதல் 2024 சனவரி வரை ஐந்து தேர்வுத் துடுப்பாட்டப் போட்டிகளில் விளையாடியது. தேர்வுப் போட்டிகள் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக விளையாடப்பட்டன. 1992 இற்குப் பின்னர் இரு நாடுகளுக்குமிடையே ஐந்து தேர்வுப் போட்டிகள் நடைபெற்ற முதலாவது தேர்வுத் தொடர் இதுவாகும்.

முந்தைய 2023 தொடரில் இந்தியா ஆத்திரேலியாவை 2-1 என்ற கணக்கில் வென்று பார்டர்-கவாஸ்கர் கிண்ணத்தைத் தக்க வைத்திருந்தது.. ஆத்திரேலியா 3-1 என்ற கணக்கில் தொடரை வென்று பார்டர்-கவாஸ்கர் கிண்ணத்தைத் தனதாக்கியது.

## விளையாடும் இடங்கள்
கிரிக்கெட் ஆத்திரேலியா தமது கோடை-காலத் துடுப்பாட்டக் கால நிரலை 2024 மார்ச்சில் அறிவித்தது. தேர்வுத் தொடர் ஆத்திரேலியாவின் முதன்மை ஐந்து நகரங்களின் துடுப்பாட்டத் திடல்களில் நடைபெறுகிறது. 1991/92 இற்குப் பின்னர் இரண்டு நாடுகளுக்கும் இடையே நடைபெறும் முதலாவது ஐந்து-ஆட்டத் தொடர் இதுவாகும்.

## அணிகள்

## பார்டர்-கவாசுகர் கிண்ணம்

### 1-ஆவது தேர்வு

### 2-ஆவது தேர்வு

### 3-ஆவது தேர்வு

### 4-ஆவது தேர்வு

### 5-ஆவது தேர்வு

## குறிப்புகள்

## மேற்கோள்கள்

## வெளி இணைப்புகள்
* Series home at ESPNcricinfo

பகுப்பு:2024இல் துடுப்பாட்டம்
பகுப்பு:ஆத்திரேலியாவில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2025இல் துடுப்பாட்டம்
துரைராஜா சோணாடுகொண்டார்

**துரைராஜா சோணாடுகொண்டார்** இந்திய விடுதலைப் போராட்டத்தில் ஈடுபட்ட தியாகி ஆவார்.

## வாழ்க்கைக் குறிப்பு
  
இவர் தஞ்சாவூர் மாவட்டத்தில், உள்ள பூதலூர் வட்டாரத்தில் அமைந்துள்ள உள்ள ரெங்கநாதபுரம் கிராமத்தில் இல் 1910 ஆம் ஆண்டு  கள்ளர் மரபில் எஸ். மருதையா சோணாடுகொண்டார் அவர்களுக்கு மகனாகப் பிறந்தார்.

## இந்திய விடுதலைப் போராட்டம்

இவர் எழுத்தறிவு பெற்றவர், 1936  ஆம் ஆண்டு இந்திய விடுதலை இயக்கத்தில்  சேர்ந்தார், 1942 ஆம் ஆண்டு வெள்ளையனே வெளியேறு இயக்கத்தில் பங்கேற்றார்,  ஆங்கிலேய அரசால் 188, எல்பிசி பிரிவுகளின் கீழ் கைது செய்யப்பட்டு 9 மாதம் தண்டனை விதிக்கப்பட்டு திருச்சிராப்பள்ளி மத்திய சிறையில் அடைக்கப்பட்டார். இவரது உறவினரான வீரமுத்து சோணாடுகொண்டார் என்பவரும் உப்பு சத்தியாகிரகத்தில் ஈடுபட்டு சிறை தண்டனை பெற்றார்.

## மேற்கோள்கள்

பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்திய விடுதலைப் போராட்ட வீரர்கள்
பாராடாக்டைலோடான்

**மலை சாலமண்டர்கள்** (*Paradactylodon*) அல்லது மத்தியக் கிழக்கு நீரோடை சாலமண்டர் என்ற ***பாராடாக்டைலோடான்***  ஆப்கானித்தானில் காணப்படும் *கைனோபைடே* குடும்பத்தில் உள்ள சாலமண்டர்களின் ஒரு பேரினமாகும்.

பின்வரும் சிற்றினங்கள் *பாராடாக்டைலோடான்* பேரினத்தில் அங்கீகரிக்கப்பட்டுள்ளன. 

* *பாராடாக்டைலோடான் பெர்சிகசு*
* *பாராடாக்டைலோடான் மசுடர்சி*

## மேற்கோள்கள்

பகுப்பு:நீர்நில வாழ்வனப் பேரினங்கள்
எரிக் சிமியோன்

**எரிக் சோசப் சிமியோன்** (*Eric Joseph Simeon*) இந்திய நாட்டினைச் சார்ந்த கல்வியாளர் ஆவார். 1960 ஆம் ஆண்டு முதல் 1980 ஆம் ஆண்டுகளின் நடுப்பகுதி வரை இந்தியாவின் சில புகழ்பெற்ற பள்ளிகளின் தலைமை ஆசிரியராக இருந்தார். லா மார்டினியர் கல்கத்தா, டூன் பள்ளி மற்றும் கதீட்ரல் மற்றும் சான் கானான் பள்ளி தலைமை ஆசிரியராகப் பணியாற்றினார்.

## தொழில் வாழ்க்கை
1949 ஆம் ஆண்டில், அப்போதைய கேப்டன் எரிக் சிமியோன்-சிக்னல்சு கார்ப்சு அதிகாரியால் டேராடூனில் உள்ள பிரின்சு வேல்சு ராயல் இந்தியன் மிலிட்டரி கல்லூரியில் பணியமர்த்தப்பட்டார்.

பின்னர், 1961 ஆம் ஆண்டு சூலை மாதத்தில் டெல்லியில் நிறுத்தப்பட்டபோது, அப்போதைய இந்திய பாதுகாப்பு அமைச்சராக இருந்த வி. கே. கிருட்டிண மேனனால் முதல் இந்திய சைனிக் பள்ளிக்கு தலைமை தாங்க அழைக்கப்பட்டார். குஞ்ச்புராவில் உள்ள சைனிக் பள்ளியின் நிறுவனர் முதல்வராக இருந்தபோது இவரது கல்வி வாழ்க்கையின் தொடக்கமாக இருந்தது. 1967 ஆம் ஆண்டில் இந்திய ராணுவத்தில் இருந்து ஓய்வு பெறும் வரை ஏழு ஆண்டுகள் அங்கு பணியாற்றினார்.

1967 ஆம் ஆண்டு முதல் 1970 ஆம் ஆண்டு வரை, கல்கத்தாவின் லா மார்டினியர் சிறுவர்கள் பள்ளியின் தலைமை ஆசிரியராக இருந்தார். லா மார்டினியரில் தனது பதவிக்காலத்திற்குப் பிறகு  டூன் பள்ளியின் நான்காவது தலைமை ஆசிரியராக பணியில் சேர்ந்தார். டூன் பள்ளியில் முதல் இந்திய தலைமை ஆசிரியராக இருந்த போது, டூனின் வரலாற்றில் மிக நீண்ட காலம் பணியாற்றிய தலைமை ஆசிரியர்களில் ஒருவராக கிட்டத்தட்ட ஒரு தசாப்த காலத்துடன் குறிப்பிடத்தக்கவர் ஆனார். டூனில் இருந்து ஓய்வு பெற்ற பிறகு, இவரது கடைசி திட்டம் மும்பை உள்ள கதீட்ரல் மற்றும் சான் கானான் பள்ளி தலைமை ஆசிரியராக இருப்பது ஆகும்.

2007 ஆம் ஆண்டு மே மாதம் 15 ஆம் தேதியன்று நுரையீரல் புற்றுநோயால் இறந்தார்.

## மேலும் காண்க

* பிரின்சு வேல்சு ராயல் இந்தியன் மிலிட்டரி கல்லூரி

## மேற்கோள்கள்

## மேலும் வாசிக்கவும்
* ''Chhota Hazri Days: A Dosco's Yatra'' by Sanjiv Bathla, Rupa &amp;amp; Co., 2010 .
* ''The Corporeal Image'' by David McDougall, Princeton University Press, 2006, .
* ''Doon, The Story of a School'', IPSS (1985) edited by Sumer Singh, published by the Indian Public Schools Society 1985.
* ''Constructing Post-Colonial India: National Character and the Doon School'' by Sanjay Srivastva, published by Routledge 1998 .
* *The Doon School – Sixty Years On*, edited by Pushpinder Singh Chopra, published by the Doon School Old Boys' Society in October 1996

பகுப்பு:2007 இறப்புகள்
பகுப்பு:1918 பிறப்புகள்
பகுப்பு:இந்திய அறிஞர்கள்
பகுப்பு:இந்தியப் பள்ளிகள்
உருபியா

**உருபியா** (*Urupia*) என்பது இப்போது உருசியாவில் உள்ள பாதோனியன் இட்டட் உருவாக்கத்திலிருந்து அழிந்துபோன சாலமண்டர் பேரினமாகும். 2011ஆம் ஆண்டில் பி. பி. இசுகட்சாசு மற்றும் எசு. ஏ. கிராசுனோலுட்ச்கி ஆகியோரால் இது விவரிக்கப்பட்டது. மேலும் இந்தப் பேரினத்தின் மாதிரி இனம் *உ. மான்சுட்ரோசா* ஆகும்.

## மேற்கோள்கள்

பகுப்பு:அற்றுவிட்ட இனங்கள்
உத்கிர் சட்டமன்றத் தொகுதி

**உத்கிர் சட்டமன்றத் தொகுதி** (*Udgir Assembly constituency*) என்பது லாத்தூர் மக்களவைத் தொகுதியில் உள்ள ஆறு மகாராட்டிரா சட்டமன்றத் தொகுதிகளில் ஒன்றாகும்.

## சட்டமன்ற உறுப்பினர்கள்

* 1980: பாலசாகேப் கிசன் ராவ் பாட்டீல், இந்திய தேசிய காங்கிரசு
* 1985: பாலசாகேப் கிசன் ராவ் பாட்டீல், இந்திய தேசிய காங்கிரசு
* 1990: நாராயணராவ் பாட்டீல், ஜனதா தளம்
* 1995: மனோகர் பட்வாரி, இந்திய தேசிய காங்கிரசு

## தேர்தல் முடிவுகள்

### 2024

 
 

## மேற்கோள்கள்

பகுப்பு:லாத்தூர் மாவட்டம்
பகுப்பு:மகாராட்டிர சட்டமன்றத் தொகுதிகள்
அப்துல் ரகுமான் இன்பான்டு

அப்துல் ரகுமான் இன்பாண்டு  இ.கா.சே. (A. R. Infant IPS) இந்திய நாட்டின் கருநாடக மாநிலத்தில் முன்னாள் பொது இயக்குநர் மற்றும் காவல் துறைத் தலைவர் (டி.சி.பி & ஐ.சி) ஆவார். இவர் 1952 ஆம் ஆண்டு சூன் மாதம் 23 ஆம் தேதியன்று  கொல்லம் மாவட்டத்தின் பரவூரில் பிறந்தார். தற்போதைய காவல் துறைத் தலைவர் மற்றும் ஐசி சங்கர் பீடாரியை நீக்கி, காவல் துறைத் தலைவர் மற்றும் ஐசி பதவிக்கு பதிலாக இன்பான்டு என மாற்ற உத்தரவிட்ட மாநில உயர் நீதிமன்ற உத்தரவைத் தொடர்ந்து கர்நாடக மாநில உள்துறை அமைச்சர் ஆர். அசோகா 2012 ஆம் ஆண்டு மார்ச் மாதம் 31 ஆம் தேதியன்று இவரது நியமனத்தை அறிவித்தார்.இருப்பினும், பின்னர் சங்கர் பிதிரிக்கு இந்திய உச்ச நீதிமன்றம் அனைத்து ஆதாரமற்ற குற்றச்சாட்டுகளிலிருந்தும் இவரை விடுவித்தது. இவர் கேரளாவைச் சேர்ந்தவர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:1952 பிறப்புகள்
பகுப்பு:இந்திய காவல் பணி அதிகாரிகள்
வேக்பீல்டைட்டு-(Ce)

**வேக்பீல்டைட்டு-(Ce)** (*Wakefieldite-(Ce)*) என்பது CeVO4 என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். இக்கனிமம் அருமண்  தனிமமான வனேடேட்டின் கனிமம் வேக்பீல்டைட்டின் சீரியம் ஒப்புமை ஆகும். செனோடைம்  குழுவில் இது உறுப்பினரும் ஆகும். 

வேக்பீல்டைட்டு-(Ce) கனிமம் முதலில் 1977 ஆம் ஆண்டில் கண்டுபிடிக்கப்பட்டு விவரிக்கப்பட்டது. சாயிர் குடியரசிலுள்ள சின்சாசா நகரத்தின் தென்மேற்கில் உள்ள குசு படிவுகளில் கண்டறியப்பட்டதால் முதலில் கனிமத்திற்கு குசைட்டு என்று பெயரிடப்பட்டது. 1987 ஆம் ஆண்டில்  இது வேக்பீல்டைட்டு-Y இன் சீரியம் ஒப்புமையாகக் கருதப்பட்டு மறுபெயரிடப்பட்டது.

பன்னாட்டு கனிமவியல் சங்கம் வேக்பீல்டைட்டு-(Ce) கனிமத்தை Wf-Ce என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சீரியம் கனிமங்கள்
பகுப்பு:வனேடேட்டு கனிமங்கள்
பகுப்பு:கனிமங்கள்
பகுப்பு:நாற்கோணவமைப்புக் கனிமங்கள்
காலகேயர்கள்

**காலகேயர்கள்**, இந்து தொன்மவியல் கூறும் தானவர்களில் ஒரு பிரிவினர் ஆவார். காசியபர் மற்றும் *கலா* தம்பதியருக்கு பிறந்த 60,000 மகன்கள் ஆவார். இவர்கள் அசுரர்களின் தலைவரான விருத்திராசூரன் மற்றும் பிறர் தலைமையில் தேவர்களுக்கு எதிராகப் போரிட்டவர்கள்.

### மகாபாரதம்
மகாபாரதத்தில் பல இடங்களில் காலகேயர்களை குறித்துள்ளது.  தீர்த்த யாத்திரை பர்வத்தில், பெருங்கடல் ஆழத்தில் மறைந்திருக்கும் காலகேயர்களை வெளிக்கொணர,  தேவர்கள் அகஸ்திய முனிவரிடத்தில் கடலை உறிஞ்சிக் குடிக்குமாறு வேண்டினர். அகத்தியரும் அவ்வண்னமே செய்தபடியால், கடலிருந்து காலகேயர்கள் வெளிப்பட்டனர். போரில் பெரும்பாலான காலகேயர்களை தேவர்கள் வீழ்த்தினர்..போரிலிருந்து தப்பிய சில காலகேயர்கள் பாதாள உலகத்தில் தஞ்சம் அடைந்தனர்.

வன பருவத்தில்  காலகேயர்களை குறித்துள்ளது. தானவர்களில் ஒரு பிரிவினரான நிவாதகவசர்களுடன் சேர்ந்து காலகேயர்கள், தேவர்களுக்கு எதிரான போரில் கலந்து கொண்டு தேவலோகத்தைத் தாக்கினர். இந்திரன் தனது மகனான அருச்சுனன்,  தேரோட்டியான மாதலி உடன்,  நிவாதகவச்சர்களை அழிக்கும் பணியை ஒப்படைத்தான். இந்தப் பணியை முடித்துவிட்டு, தேவலோகத்திற்குத் திரும்பியபோது, ​​அருச்சுனன் ஒரு அற்புதமான நகரத்தைக் கண்டான். மாதலி அருச்சுனனிடம்அந்த நகரம் *ஹிரண்யபுரம்* என்ற தங்க நகரம் என்று அழைக்கப்பட்டதாகவும், ஒரு வரத்தின் விளைவாக பிரம்மாவால் உருவாக்கப்பட்டதாகவும் கூறினார். காசியபரின் மனைவிகளான *பூலோமா* மற்றும் *கலா* என்ற இரண்டு பெண்களால் இந்த வரம் வேண்டப்பட்டது. அவர்கள் தங்கள் மகன்களும், தானவர்களுமான நிவாதகவசர்கள் மற்றும் காலகேயர்களை தேவர்கள், நாகர்கள் மற்றும் அசுரர்கள்  வெல்ல முடியாதவர்களாக இருக்க வேண்டும் என்று விரும்பினர். இருப்பினும், அவர்கள் மனிதர்களுக்கு எதிராக எந்த பாதுகாப்பையும் நாடவில்லை. தேரோட்டி மாதலி அவர்கள் இந்திரனுக்கும் எதிரிகள் என்பதால் அவர்களை அழிக்க அருச்சுனனை வற்புறுத்தினார். அருச்சுனன்  பாசுபத அஸ்திரத்தினை ஏவி  ஹிரண்யபுரத்தையும், நிவாதகவசர்கள் மற்றும் காலகேயர்களை அழித்தான். 

## இதனையும் காண்க
* தைத்தியர்கள்
* தானவர்கள்
* மாதலி

## மேற்கோள்கள்

பகுப்பு:தானவர்கள்
பகுப்பு:இந்து தொன்மவியல் மாந்தர்
பகுப்பு:அசுரர்
கோலாலம்பூர் நெகாரா அரங்கம்

**கோலாலம்பூர் நெகாரா அரங்கம்** (மலாய்; ஆங்கிலம்: *Stadium Negara Kuala Lumpur*) என்பது மலேசியா, கோலாலம்பூர் மாநகரில் உள்ள ஓர் உள்விளையாட்டரங்கம் ஆகும். 

இந்த அரங்கம் கோலாலம்பூர் மாநகர மையத்தில் இருந்து 2 கிலோமீட்டர் தொலைவில், மெர்டேக்கா அரங்கம் *(Stadium Merdeka)* மற்றும் மெர்டேக்கா 118 கட்டிடம் *(Merdeka 118)*; ஆகிய கட்டிடங்களுக்கு அடுத்ததாக அமைந்துள்ளது.

ஏப்ரல் 19, 1962 அன்று, இந்த கோலாலம்பூர் நெகாரா அரங்கம் மலேசிய அரசர் துவாங்கு சையத் புத்ரா ஜமாலுல்லைல் *(Yang di-Pertuan Agong Tuanku Syed Putra Jamalullail)* அவர்களால்அதிகாரப்பூர்வமாகத் திறக்கப்பட்டது. மூடிய அரங்கமாக விளங்கும் இந்த விளையாட்டரங்கம், மலேசிய நாட்டில் விளையாட்டு மற்றும் பண்பாட்டு நடவடிக்கைகளை அடையாளப்படுத்தும் சின்னமாகத் திகழ்கின்றது.

## பின்னணி

இந்த அரங்கத்தின் கட்டுமானச் செலவு ரிங்கிட் RM 34 மில்லியன்; மேலும் இந்த அரங்கம் தென்கிழக்கு ஆசியாவில் சிறந்த உள்ளரங்கங்களில் ஒன்றாகக கருதப்படுகிறது. 

அத்துடன், பொறியியல் துறையின் இணையற்ற எடுத்துக்காட்டாக அமைவதோடு அல்லாமல், மலேசிய நாட்டின் நவீன கட்டிடக்கலை வடிவமைப்பிற்கும் எடுத்துக்காட்டாய் விளங்குகிறது. 

இந்த அரங்கம் 10,000 நிரந்தர இருக்கைகளைக் கொண்டது; மற்றும் முழுவதுமாக குளிரூட்டப்பட்டு உள்ளது. அத்துடன், விளையாட்டு நிகழ்வுகள் மற்றும் கச்சேரிகள் போன்ற பல்வேறு வகையான நிகழ்வுகளை நடத்தும் திறனையும் கொண்டது.

## பொது
இந்த அரங்கம் 1982, 1985, 2015-ஆம் ஆண்டுகளில் மூன்று முறை புதுப்பிக்கப்பட்டது.

பிப்ரவரி 2003-இல், இந்த கோலாலம்பூர் தேசிய அரங்கம் தேசியப் பாரம்பரியக் கட்டிடமாக அறிவிக்கப்பட்டது.

## காட்சியகம்
**கோலாலம்பூர் நெகாரா அரங்கத்தின் 2014-ஆம் ஆண்டு காட்சிப் படங்கள்:**

File:Kuala Lumpur Malaysia Stadium-Negara-01.jpg| 
File:Kuala Lumpur Malaysia Stadium-Negara-05.jpg| 
File:Kuala Lumpur Malaysia Stadium-Negara-02.jpg| 
File:Kuala Lumpur Malaysia Stadium-Negara-07.jpg


## மேற்கோள்கள்

## வெளி இணைப்புகள்

பகுப்பு:மலேசியாவில் விளையாட்டு
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோலாலம்பூர் சுற்றுலா இடங்கள்
நாசிக் கிழக்கு சட்டமன்றத் தொகுதி

**நாசிக் கிழக்கு சட்டமன்றத் தொகுதி** (*Nashik East Assembly constituency*) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி நாசிக் மாவட்டத்தில் அமைந்துள்ளது. இது நாசிக் மக்களவைத் தொகுதியின் கீழ் உள்ள ஆறு சட்டமன்றத் தொகுதிகளில் ஒன்றாகும். இது 2008ஆம் ஆண்டு நாடாளுமன்ற மற்றும் சட்டமன்ற தொகுதிகளின் எல்லை நிர்ணய ஆணை நிறைவேற்றப்பட்ட பின்னர் நிறுவப்பட்டது.

## புவியியல் பரப்பு
இந்த தொகுதியில் நாசிக் வட்டத்தின் சில பகுதிகள் உள்ளன. அதாவது நாசிக் மாநகராட்சியின் பின்வரும் பகுதிகள்-1 முதல் 10,14,16,30 முதல் 35,40 முதல் 42 மற்றும் 67 முதல் 70 வரை.

## சட்டப்பேரவை உறுப்பினர்கள்

## தேர்தல் முடிவுகள்

### 2024

## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
அஞ்சுமூர்த்தி

**அஞ்சுமூர்த்தி** அல்லது **அஞ்சுமூர்த்தி மங்கலம்** (*Anjumoorthy* or *Anjumoorthy Mangalam*) என்பது கேரளத்தின்,  பாலக்காடு மாவட்டடத்தில் உள்ள ஒரு சிற்றூராகும். (இது அஞ்சுமூர்த்தி மங்கலம் என்றும் அழைக்கப்படுகிறது).

## அமைவிடம்
அஞ்சுமூர்த்தி கிராமம் பாலக்காடு மாவட்டத்தில் 10.6106°N 76.5031°E  ஆயத்தொலைவில் அமைந்துள்ளது. இதன் அஞ்சல் குறியீட்டு எண் 678682 ஆகும். 

## சமயம்

### இந்து கோவில்
இங்கு 108 சிவன் கோயில்களில் ஒன்றான அஞ்சுமூர்த்தி கோயில்  என்ற இந்து கோயில் உள்ளது.

## மேற்கோள்கள்

பகுப்பு:பாலக்காடு மாவட்டத்தில் உள்ள ஊர்களும் நகரங்களும்
பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates not on Wikidata
நிதின்குமார் பிகன்ராவ் தேசுமுக்

**நிதின்குமார் பிகன்ராவ் தேசுமுக்** (*Nitinkumar Bhikanrao Deshmukh*) என்பவர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் மகாராட்டிரா சட்டமன்றத்தில் பாலாப்பூர் சட்டமன்றத் தொகுதியின் சட்டமன்ற உறுப்பினராகப் பணியாற்றுகிறார். இவர் மகாராட்டிராவின் அகோலா மாவட்டத்தில் சிவ சேனா கட்சியின் மாவட்டத் தலைவராக உள்ளார்.

## பதவிகள் வகித்தவர்

* 2019: மகாராட்டிரா சட்டப் பேரவை உறுப்பினர் (முதல் முறை) 
* 2024: மகாராட்டிரா சட்டப் பேரவை உறுப்பினர் (இரண்டாவது முறை)

## மேற்கோள்கள்

## வெளி இணைப்புகள்

* Shivsena முகப்புப்பக்கம்  1 செப்டம்பர் 2020 at the Wayback Machine

பகுப்பு:வாழும் மக்கள்
பகுப்பு:சிவ சேனா அரசியல்வாதிகள்
இராகுல் உத்தம்ராவ் திகாலே

**இராகுல் உத்தம்ராவ் திகாலே** (*Rahul Uttamrao Dhikale*) என்பவர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார் . 2019ஆம் ஆண்டில், இவர் மகாராட்டிராவின் நாசிக் கிழக்கு சட்டமன்றத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.

## இளமையும் குடும்பமும்
இராகுல் திகாலே ஆகத்து 14,1979இல் பிறந்தார். இவரின் தந்தை மறைந்த உத்தமராவ் திகாலே. உத்தமராவ் திகாலே நாசிக் மக்களவைத் தொகுதியிலிருந்து இந்தியாவின் 13வது மக்களவை உறுப்பினராக இருந்தார். இராகுல் தனது கல்லூரிக் கல்வியினை நாசிக்கில் உள்ள என். பி. டி சட்டக் கல்லூரியில் சட்டத்தில் இளங்கலைச் சட்டத்தில் முடித்தார். தனது பன்னிரண்டாவது வயதில், இராகுல் திகாலே மல்யுத்தத்தில் பயிற்சி பெற்று மகாராட்டிரா இந்த் கேசரி போட்டிகளில் பங்கேற்றார். 1995ஆம் ஆண்டில், இராகுல் திகாலே நாசிக்கின் மாநகரத் தந்தை கேசரி போட்டியில் வெற்றி பெற்றார்.

## அரசியல் வாழ்க்கை
இராகுல் திகாலே நாசிக் மாநகராட்சியின் பகுதி உறுப்பினராகத் தேர்ந்தெடுக்கப்பட்டார் (2012-2017). 2014-2015இல் நாசிக் மாநகராட்சியில் நிலைக்குழுவின் தலைவராக இராகுப் இருந்தார். 2019ஆம் ஆண்டில், மகாராட்டிராவில் நடந்த சட்டமன்றத் தேர்தலில் நாசிக் கிழக்கு தொகுதியிலிருந்து இராகுல் திகாலே வெற்றி பெற்றார்.

## விருதுகள்

* நாசிக் மாநகரத் தந்தை கேசரி வெற்றி-1995 

## மேற்கோள்கள்

பகுப்பு:வாழும் மக்கள்
பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:1979 பிறப்புகள்
பகுப்பு:மகாராட்டிர சட்டமன்ற உறுப்பினர்கள்
சைலுரானா

***சைலுரானா*** (*Silurana*) என்பது *பிபிடே* குடும்பத்தைச் சேர்ந்த தவளைகளின் துணைப் பேரினமாகும். இவை நகங்களுடன் கூடிய தவளை துணை பேரினமான *சீனோப்சு*டன் நெருக்கமாக தொடர்புடையவை.

## சிற்றினங்கள்

* கேமரூன் நக தவளைகள் (*சை. எபிடுரோபிகாலிசு*) 
* வெப்பமண்டல நக தவளைகள் (*சை. டுரோபிகாலிசு*)

## மேற்கோள்கள்

## வெளி இணைப்புகள்

பகுப்பு:நீர்நில வாழ்வனப் பேரினங்கள்
இட்ரியைட்டு-(Y)

**இட்ரியைட்டு-(Y)**  (*Yttriaite-(Y)*) என்பது Y2O3 என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். மிகவும் அரிய கனிமமான இது இயற்கையாகத் தோன்றும் இட்ரியம் ஆக்சைடு சேர்மமாகும். வேதியியலின் அடிப்படையில் இது கங்கைட்டு, ஆர்சனோலைட்டு, அவிசென்னைட்டு மற்றும் செனார்மோண்டைட்டு (சம அளவு கனிமங்கள்) ஆகியவற்றின் இட்ரியம் ஒப்புமையாக கருதப்படுகிறது. குருந்தம், பிசுமைட்டு, பிக்சுபைட்டு, எசுகோலைட்டு, ஏமடைட்டு, கரேலியனைட்டு, சுபேரோபிசுமொயிட்டு, திசுடாரைட்டு மற்றும் வாலண்டைனைட்டு ஆகியவை பொதுவான A2O3 என்ற வாய்ப்பாட்டுடன் கூடிய பிற கனிமங்களுடன் சேர்ந்து இட்ரியைட்டு-(Y) காணப்படுகிறது. தாயக தங்குதன் உலோகத்துடன் சிறிய அளவில் உள்ளடக்கமாகவும் இக்கனிமம் உள்ளது. 

பன்னாட்டு கனிமவியல் சங்கம் இட்ரியைட்டு-(Y) கனிமத்தை Yt-Y என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:கனிமங்கள்
பகுப்பு:இட்ரியம் கனிமங்கள்
பகுப்பு:கனசதுரக் கனிமங்கள்
மெர்டேக்கா அரங்கம்

**மெர்டேக்கா அரங்கம்** அல்லது **மலேசிய மெர்டேக்கா அரங்கம்** (மலாய்; *Stadium Merdeka* அல்லது *Stadium Merdeka Malaysia*; ஆங்கிலம்: *Independence Stadium Malaysia*; சீனம்: 默迪卡體育場) என்பது மலேசியா, கோலாலம்பூர் மாநகரில் உள்ள ஒரு விளையாட்டரங்கம்; மற்றும் மலேசிய வரலாற்றில் தடம் பதித்த ஒரு புகழ்பெற்ற வரலாற்றுத் தளமும் ஆகும்.

மலாயா விடுதலை தினமான 31 ஆகத்து 1957-ஆம் தேதி தொடங்கி, இந்த அரங்கம் மலாயா கூட்டமைப்பின் விடுதலைப் பிரகடனத்தின் வரலாற்றுத் தளமாக அறியப்படுகிறது. அதே வேளையில் இந்த அரங்கம், 16 செப்டம்பர் 1963 அன்று மலேசியா கூட்டமைப்பு பிரகடனம் செய்யப்பட்ட போதும் இந்த அரங்கமே பயன்படுத்தப்பட்டது.

இந்த அரங்கம் கோலாலம்பூர் மாநகர மையத்தில் இருந்து 2 கிலோமீட்டர் தொலைவில், கோலாலம்பூர் நெகாரா அரங்கம் *(Stadium Negara Kuala Lumpur)* மற்றும் மெர்டேக்கா 118 கட்டிடம் *(Merdeka 118)*; ஆகிய தளங்களுக்கு அருகில் அமைந்துள்ளது.

## பின்னணி

இந்த அரங்கத்தின் கட்டுமானச் செலவு RM 2.3 மில்லியன்; மேலும் கீழ் மேல் மாடிகளுடன் அமைக்கப்பட்ட இந்த அரங்கம் 25,000 இருக்கைகளைக் கொண்டது. அத்துடன் 14 சுரங்க நுழைவாயில்கள் *(Tunnels Entrance),* ஒரு மூடிய வெளி, 50 பல்லடுக்குகள் *(Turnstiles);* மற்றும் 4 ஒளிவெள்ளக் கோபுரங்களைக் கொண்டுள்ளது.

மலேசியாவின் முதல் பிரதமர் துங்கு அப்துல் ரகுமானின் வழிகாட்டுதலில், அமெரிக்கக் கட்டிடக் கலைஞர் இஸ்டான்லி ஜூக்ஸ் *(Stanley Jewkes)* என்பவரால் இந்த அரங்கம் வடிவமைக்கப்பட்டது. 

இந்த அரங்கம் கட்டி முடிக்கப்பட்டதும் சில சாதனைகளையும் படைத்தது. மிக உயரமான ஒளிவெள்ளக் கோபுரங்கள் *(Floodlight Towers);* மிகப்பெரிய  வளைவுத் தூண் கூரைகளுக்கான *(Thin-shell Structure)* பன்னாட்டுச் சாதனை; தென்கிழக்கு ஆசியாவிலேயே மிகப்பெரிய அரங்கம் எனும் சாதனைகளைப் படைத்தது.

## பொது

1998-ஆம் ஆண்டு 16-ஆவது பொதுநலவாய விளையாட்டுப் போட்டிகளுக்காக புக்கிட் ஜாலில் தேசிய அரங்கம் கட்டப்படும் வரை, கோலாலம்பூரின் தேசியநிலைக் கொண்டாட்டங்கள் மற்றும் விளையாட்டு நிகழ்வுகளுக்கு இந்த அரங்கம் முக்கிய இடமாக இருந்தது. அதற்கு முன்னர், இந்த அரங்கம் மலேசிய தேசிய கால்பந்து அணியின் சொந்த அரங்கமாக இருந்தது.

இந்த அரங்கம் 1995-ஆம் ஆண்டு வரை மெர்டேக்கா போட்டிகளுக்கான இடமாகவும் இருந்தது. அத்துடன், கோலாலம்பூரில் நடைபெற்ற ஐந்து தென்கிழக்கு ஆசிய விளையாட்டுப் போட்டிகளில் மூன்று போட்டிகள் இந்த அரங்கத்தில்தான் நடத்தப்பட்டன.

### யுனெசுகோவின் ஆசிய-பசிபிக் விருது

1975-ஆம் ஆண்டில், பாகிஸ்தான் மற்றும் இந்தியா நாடுகளுக்கு இடையிலான உலகக்கோப்பை ஆடவர் வளைதடிப் பந்தாட்ட இறுதிப் போட்டியும் இந்த அரங்கத்தில்தான் நடைபெற்றது.

இந்த அரஙம் தற்போது தேசிய பாரம்பரியக் கட்டிடமாக உள்ளது. 2008-ஆம் ஆண்டில், அதன் பண்பாட்டு முக்கியத்துவம் மற்றும் உருவகத்தின் காரணமாக, பாரம்பரியப் பாதுகாப்பிற்கான சிறந்த யுனெஸ்கோவின் ஆசிய-பசிபிக் விருதைப் *(UNESCO Asia-Pacific Award for Excellence for Heritage Conservation)* பெற்றது.

## காட்சியகம்
**மலேசிய மெர்டேக்கா அரங்கத்தின் காட்சிப் படங்கள்:**

File:Stadium Merdeka Kuala Lumpur Feb 2007.jpg|
File:Kuala Lumpur Malaysia Stadium-Merdeka-03.jpg|
File:Kuala Lumpur Malaysia Stadium-Merdeka-01.jpg|
File:Kuala Lumpur Malaysia Stadium-Merdeka-05.jpg|


## மேற்கோள்கள்

## சான்றுகள்

* 
* 
* 

## வெளி இணைப்புகள்

* Merdeka 118 Precinct : Stadium Merdeka webpage

பகுப்பு:மலேசியாவில் விளையாட்டு
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோலாலம்பூர் சுற்றுலா இடங்கள்
செலீனோசல்பைடு

**செலீனோசல்பைடு** (*Selenosulfide*) என்பது வேதியியலில், கந்தகம் மற்றும் செலீனியம் தனிமங்களைக் கொண்ட கனிம மற்றும் கரிம சேர்மங்களின் தனித்தனி வகுப்புகளைக் குறிக்கிறது. கரிம வழிப்பெறுதிகள் Se-S பிணைப்புகளைக் கொண்டிருக்கின்றன. அதேசமயம் கனிம வழிப்பெறுதிகள் மிகவும் மாறுபடுகின்றன.
 
## கரிம செலீனோசல்பைடுகள்
இந்த இனங்கள் கரிமக் கந்தகம் மற்றும் கரிம செலீனியம் சேர்மங்கள் என வகைப்படுத்தப்படுகின்றன. இவை கரிம டைசல்பைடுகள் மற்றும் கரிம டைசெலீனைடுகள் ஆகியவற்றின் கலப்பினங்கள் ஆகும்.

## தயாரிப்பு
செலீனைல் ஆலைடுகளுடன் தயோல்கள் வினைபுரிவதால் செலீனோசல்பைடுகள் உருவாகின்றன.

:RSeCl  +  R'SH  ->  RSeSR' + HCl

டைசெலீனைடுகள்  மற்றும் டைசல்பைடுகளுக்கு இடையிலான சமநிலை இடதுபுறத்தில் உள்ளது:

:RSeSeR  +  R'SSR'   2 RSeSR'

இந்த சமநிலை வசதியின் காரணமாக, செலீனோசல்பைடுகளின் பல சிறந்த எடுத்துக்காட்டுகள் வளையங்களாக  உள்ளன. இதன் மூலம் S-Se பிணைப்புகள் உள்மூலக்கூறாக நிலைப்படுத்தப்படுகின்றன. நாப்தலீனின் 1,8-செலீனோசல்பைடு ஓர் உதாரணமாகும். செலினியம்-கந்தகம் பிணைப்பு நீளம் சுமார் 220 பைக்கோமீட்டர்கள் ஆகும். இது ஒரு வழக்கமான S-S மற்றும் Se-Se பிணைப்பின் சராசரியாக உள்ளது.

## தோற்றம்
குளுட்டோதயோன் பெராக்சிடேசு மற்றும் தயோரெடாக்சின் ரிடக்டேசு போன்ற பல்வேறு பெராக்சிடேசு நொதிகளின்  ஒரு பகுதியாக செலீனோசல்பைடு குழுக்கள் கிட்டத்தட்ட அனைத்து உயிரினங்களிலும் காணப்படுகின்றன. செலினோசிசுட்டீன் மற்றும் சிசுட்டீன் எச்சங்களின் ஆக்சிசனேற்ற பிணைப்பால் இவை உருவாகின்றன. இந்த வினை செல்லுலார் பெராக்சைடுகளின் சிதைவின் மூலம் இயக்கப்படுகிறது. இது மிகவும் சேதத்தை விளைவிக்கும் மற்றும் ஆக்சிசனேற்ற அழுத்தத்தின் மூலமுமாகும். சிசுட்டீனை விட செலினோசிசுட்டீன் குறைவான குறைப்பு ஆற்றலைக் கொண்டுள்ளது. இது ஆக்சிசனேற்ற செயல்பாட்டில் ஈடுபடும் புரதங்களுக்கு மிகவும் பொருத்தமானதாகும்.

ஒருவித்திலை பிரிவைச் சார்ந்த பூக்கும் தாவரமான அல்லியம்  மற்றும் வறுத்த காபியில் செலினோசல்பைடுகள் அடையாளம் காணப்பட்டுள்ளன. தயோரெடாக்சின் ரிடக்டேசு என்ற புரதத்தின் பாலூட்டிகளின் பதிப்பில் செலினோசிசுட்டீன் எச்சம் உள்ளது. இது ஆக்சிசனேற்றத்தின் போது தயோசெலீனைடை (டைசல்பைடுக்கு ஒப்பானது) உருவாக்குகிறது.

## கனிம செலீனோசல்பைடுகள்

சில கனிம வேதியியல் செலீனோசல்பைடு சேர்மங்களும் அறியப்படுகின்றன. இவற்றில் எளிமையானது செலீலினியம் சல்பைடு ஆகும். இது மருத்துவ குணங்களைக் கொண்டுள்ளது. தனிம கந்தகத்தின் பல்வேறு கட்டமைப்புகளை இது ஏற்றுக்கொள்கிறது. ஆனால் சில கந்தக அணுக்கள் செலீனியத்தால் மாற்றப்படுகின்றன.

மற்ற கனிம வேதியியல் செலீனோசல்பைடு சேர்மங்கள் தாதுக்களாகவும் நிறமிகளாகவும் தோன்றுகின்றன. ஆண்டிமனி செலீனோசல்பைடு இதற்கு உதாரணமாகும்.

காட்மியம் சிவப்பு நிறமி காட்மியம் சல்போசெலீனைடு சேர்மத்தைக்  கொண்டதாகும். மஞ்சள் நிறத்தில் உள்ள காட்மியம் சல்பைடு மற்றும் அடர் பழுப்பு நிறத்தில் உள்ள காட்மியம் செலீனைடு ஆகியவற்றின் திண்மக் கரைசல் ஆகும். இது கலைஞர்களின் நிறமியாகப் பயன்படுத்தப்படுகிறது. கரிம செலீனோசல்பைடுகளைப் போலல்லாமலும்   செலீனைடு சல்பைடு போலல்லாமலும் CdS1−xSex அல்லது Sb2S3-xSex ஆகியவற்றில் S-Se பிணைப்பு இல்லை.

## மேற்கோள்கள்

பகுப்பு:கரிமசெலீனியம் சேர்மங்கள்
பகுப்பு:கரிமக்கந்தகச் சேர்மங்கள்
பகுப்பு:சால்கோசெனைடுகள்
பகுப்பு:காட்மியம் சேர்மங்கள்
பகுப்பு:செலீனைடுகள்
மாதலி

**மாதலி**, இந்து தொன்மவியலில் தேவர்களின் தலைவன் இந்திரனின் தேரோட்டியும்,. தூதுவரும் ஆவார். காளிதாசன் இயற்றிய அபிஞான சாகுந்தலம் நாடக இலக்கியத்தில், அசுரர்களுக்கு எதிரான போரில், இந்திரனுக்கு ஆதரவாக துஷ்யந்தனை மாதலி அழைத்தார்.பத்ம புராணத்தில், ஆன்மாவின் தன்மை, முதுமை மற்றும் பிற கருத்துக்கள் குறித்து மாதலி மன்னர் யயாதியுடன் உரையாடுகிறார்.

## பிறப்பு
வாமன புராணத்தில் மாதலியின் பிறப்பு பற்றிய கதை உள்ளது. முனிவர் ஷமீகருக்கும்-தபஸ்வினிக்கும் பிறந்த குழந்தையே மாதலி ஆவார். இந்திரன் மாதலியை தனது தேரோட்டியாக ஏற்றுக்கொண்டான்.

### மகாபலிச் சக்கரவர்த்தியுடனான போரில்
பாகவத புராணத்தில் இந்திரன் தலைமையிலான தேவர்கள், மகாபலி சக்கரவர்த்திக்கு எதிரான போரில், *ஜம்பா* எனும் அசுரன் இந்திரனின் தேரோட்டி மாதலியை தனது எரி ஈட்டியால் தாக்கினான். இதனால் மாதலி வலியால் துடித்தார்.அதைக் கண்டு கோபமடைந்த இந்திரன் அசுரனுக்கு எதிராக தனது வஜ்ராயுதத்தால் தாக்கி ஜம்பாவின் தலையை துண்டித்தான்.   
 

### இராமாயணம்
இராமாயணத்தின், யுத்த காண்டத்தில்,  இராவணன் தன் தேரில் ஏறி, தரையில் நின்றிருந்த இராமருடன் போரிட்டுக் கொண்டிருந்தான்.  இதனைக் கண்ட இந்திரன்  இராமருக்கு உதவி செய்ய தனது தேரோட்டி மாதலி மூலம் தனது தேரை இராமருக்கு அனுப்பி வைத்தான்.
### மகாபாரதம்
மகாபாரதத்தில் சிவபெருமானிடமிருந்து தவம் செய்து  பாசுபத அஸ்திரத்தை  பெற்ற அருச்சுனனை, இந்திரனின் ஆணைப்படி, மாதலி அருச்சுனனை தேரில் அமர்த்தி, இந்திரனின் வசிப்பிடமான அமராவதிக்கு அழைத்துச் சென்றான்இந்திரனின் வேண்டுகோளுக்கு இணங்க, மாதலி தேரோட்ட அருச்சுனன் நிவாதகவசர்ளை போரில் வென்றான்.
## இதனையும் காண்க
* காலகேயர்கள்
* நிவாதகவசர்கள்

## மேற்கோள்கள்


பகுப்பு:இந்து தொன்மவியல் மாந்தர்
சிக்லி சட்டமன்றத் தொகுதி

**சிக்லி சட்டமன்றத் தொகுதி** (Chikhali Assembly constituency) என்பது மகாராட்டிர சட்டப் பேரவையில் உள்ள 288 தொகுதிகளில் ஒன்றாகும். இத்தொகுதியானது புல்தானா மாவட்டத்தில் அமைந்துள்ள ஏழு தொகுதிகளில் ஒன்றாகும்.

## தேர்தல் முடிவுகள்
### 2024

## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
மையோசோரெக்சு

***மையோசோரெக்சு*** (*Myosorex*) என்பது சோசிடே (மூஞ்சூறு) குடும்பத்தைச் சேர்ந்த ஒரு பாலூட்டி பேரினமாகும். மொத்தமாகச் **சுண்டெலி மூஞ்சூறு** என்று குறிப்பிடப்படும் இந்தப் பேரினத்தில் பின்வரும் சிற்றினங்கள் உள்ளன.

* பாபோல்ட்டி சுண்டெலி மூஞ்சூறு, *மை. பாபௌல்டி*
* மோன்டேன் சுண்டெலி மூஞ்சூறு, *மை. பிளாரினா*
* புருரி வன மூஞ்சூறு, *மை. புருரியென்சிசு*
* இருண்ட பாத சுண்டெலி மூஞ்சூறு, *மை. கேபர்*
* ஐசன்ட்ராட்டி சுண்டெலி மூஞ்சூறு, *மை. ஐசன்ட்ராட்டி*
* கியாட்டா சுண்டெலி மூஞ்சூறு, *மை. கியாட்டா*
* நைகா சுண்டெலி மூஞ்சூறு/நைகா வளைய மூஞ்சூறு, *மை. குனோசுகி* 
* காகுசி சதுப்பு மூஞ்சூறு, *மை. ஜெஜி*
* *கபோகோ* சுண்டெலி மூஞ்சூறு *மை. கபோகோன்சிசு* 
* கிகெளல் சுண்டெலி மூஞ்சூறு, *மை. கிகெளலேய்*
* நீண்ட வால் வன மூஞ்சூறு, *மை. லாங்கிகாடாடசு*
* மீசுடர் வன மூஞ்சூறு, *மை. மீசுடெரி* 
* ஓகு சுண்டெலி மூஞ்சூறு, *மை. ஒகுயென்சிசு*
* இரம்பி சுண்டெலி மூஞ்சூறு, *மை. ரம்பி*
* சாலர் சுண்டெலி மூஞ்சூறு, *மை. சல்லேரி*
* இசுக்லேட்டர் சுண்டெலி மூஞ்சூறு், *மை. இசுக்லடெரி*
* மெல்லிய சுண்டெலி மூஞ்சூறு, *மை. தென்யூசு*
* வன மூஞ்சூறு, *மை. வாரியசு*
* கிளிமஞ்சாரோ சுண்டெலி மூஞ்சூறு, *மை. ஜிங்கி*

## மேற்கோள்கள்

பகுப்பு:பாலூட்டிப் பேரினங்கள்
அமராவதி (இந்திரலோகம்)

**அமராவதி** என்பதற்கு என்றும் அழியாத நகரம் என்று பொருள். இந்நகரம் தேவர்களின் தலைவரான இந்திரன் தனது மனைவி இந்திராணியுடன் வாழுமிடம்.இந்நகரம் தேவ உலகத்தின் தலைநகரம் ஆகும்.

## விளக்கம்
 

இந்து தொன்மவியல்படி, பிரம்மாவின் மகனும், தேவர்களின் கட்டிடக் கலைஞருமான  விஸ்வகர்மா நிறுவிய நகரமே அமராவதி ஆகும். அமராவதி பட்டணத்தில் நறுமலர்கள் கொண்ட பூந்தோட்டங்களும், சாகா வரம் அளிக்கும் அமிர்தம், விருப்பத்தை நிறைவேற்றும் கற்பக விருட்சம், கேட்டதை தரும் காமதேனு, நடனமாட அழகிய அரம்பையர்கள், இன்னிசைக்க கந்தர்வர்கள், இந்திரன் ஏறிவரும் *வெள்ளை யானை* மற்றும் உச்சைசிரவஸ் எனும் வெள்ளைக் குதிரை உள்ளது. இந்த அமராவதி பட்டிணம் எண்ணூறு மைல் சுற்றளவும் நாற்பது மைல் உயரமும் கொண்டது.இந்த அமராவதி பட்டிணத்தை பல முறை அசுரர்களின் ஆக்கிரமிப்பில் இருந்தது.

அமராவதி நகரத்திற்கு மனிதர்கள் செல்ல அனுமதி இல்லை. இருப்பினும் தேவர்களுக்கு இணையான மனிதர்களான நகுசன், யயாதி, அருச்சுனன் போன்றவர்கள் அமராவதி நகரத்திற்கு சென்று வந்தவர்களே.அமராவதி பட்டணத்தின் தூண்கள் வைரத்தால் மின்னும்.அமரும் ஆசனங்கள் தங்கத்தால் செய்யப்பட்டுள்ளது. இந்திரனின் சபா மண்டபமானது, முப்பத்தி மூன்று தேவர்கள், 48 ஆயிரம் ரிஷிகள் அமரத்தக்க வகையில் அமைக்கப்பட்டுள்ளது.

## புராணங்களில்

### கந்த புராணம்
கந்த புராணத்தில் அமராவதி பட்டணம் குறித்து விரிவாக விளக்கியுள்ளது:

### பிரம்ம புராணம்
பிரம்ம புராணத்தில் துவாரகை நகரத்தை நிறுவிய கிருஷ்ணர், அமராவதி பட்டணம் குறித்து விளக்குகையில் தெய்வீக நகரமான அமராவதி நூற்றுக்கணக்கான ஏரிகளும்,  நூற்றுக்கணக்கான பெரிய அரண்மனைகளும், பிரம்மாண்டமான பூங்காக்கள் மற்றும் வெளிப்புற சுவர்களைக் கொண்டுள்ளது. 

## இதனையும் காண்க
* சொர்க்கம்
* தேவ உலகம்
* திருப்பரமபதம்
* திருப்பாற்கடல்
* பிரம்ம லோகம் 
* கயிலை மலை 

## மேற்கோள்கள்

## வெளி இணைப்புகள்
* 
* 

பகுப்பு:இந்து தொன்மவியல் இடங்கள்
வான் ஆறு

**வான் ஆறு** (*Vaan River*) மத்திய இந்தியாவில் ஓடும் ஓர் ஆறு ஆகும். இது தப்தி ஆற்றின் முக்கிய துணை ஆறான பூர்ணா ஆற்றின் துணை ஆறாகும். இது வான் அல்லது வன் என்றும் உச்சரிக்கப்படுகிறது. இது வான்கங்கா என்றும் அழைக்கப்படுகிறது.

## விளக்கம்
வான் ஆறு மகாராட்டிரா மாநிலத்தின் அமராவதி மாவட்டத்தில் உள்ள கிழக்கு சத்புரா மலைத்தொடரின் கவில்கர் மலைகளில் உருவாகி, தெற்கு நோக்கிப் பாய்ந்து, அமராவதி, அகோலா மற்றும் புல்தானா பிராந்தியத்தில் வடிநிலத்தினைக்கொண்டு, மகாராட்டிராவின் புல்தானா மாவட்டத்தில் உள்ள பூர்ணா ஆற்றில் கலக்கிறது. இந்த நீர்நிலைகள் பெரும்பாலும் மகாராட்டிரா மாநிலத்தின் இந்த மூன்று மாவட்டங்களில் உள்ளன. 

வான் ஆற்றின் மீது அகோலாவில் உள்ள வாரியில் வான் அணை உள்ளது. பின்வரும் கிராமங்களான வாரி பைரோகட், வார்கேட், சகோடா, தனாபூர், வாட்கான் பிரா அட்கான், கோலாட், காடேட், காகன்வாடா பக், காகன்வடா கே, வான்கெட், படுர்தா ஆகியன வான் ஆற்றின் கரையில் அமைந்துள்ளன.

மகாராட்டிரா மாநில நெடுஞ்சாலைகளான ம. மா. நெ. சா. 194 வான்கெட் கிராமத்தில் ஆற்றைக் கடக்கிறது. மா. நெ. 195 காகன்வாடா பி. கே. விற்கும் காகன்வாடா கே கிராமத்திற்கும் இடையில் உள்ளது.

## இடங்கள்
வான் ஆற்றின் பெயரால் பல இடங்கள் பெயரிடப்பட்டுள்ளன. அவைகளில் சில:

* வான் வனவிலங்கு சரணாலயம்-அமராவதி மாவட்டத்தில் அமைந்துள்ள ஒரு வனவிலங்குச் சரணாலயம், மேல்காட் புலிகள் காப்பகத்தின் விரிவாக்கமாகும் இது.
* தெற்கு மத்திய ரயில்வேயின் அகோலா-கண்ட்வா பாதையில் உள்ள வான் சாலை தொடருந்து நிலையம் (நிலையக் குறியீடு  WND).
* அகோலாவில் வாரி என்ற இடத்தில் உள்ள வான் அணை

## மேற்கோள்கள்

பகுப்பு:புல்டாணா மாவட்டம்
மெக்கர் சட்டமன்றத் தொகுதி

**மெக்கர் சட்டமன்றத் தொகுதி** (Mehkar Assembly constituency) என்பது இந்தியாவின் மகாராஷ்டிர மாநில சட்டப்பேரவையில் 288 தொகுதிகளில் ஒன்றாகும். இத்தொகுதியானது  புல்தானா மாவட்டத்தில் அமைந்துள்ள ஏழு தொகுதிகளில் ஒன்றாகும். இது பட்டியல் சாதி வேட்பாளர்களுக்கு ஒதுக்கப்பட்டுள்ளது.

## தேர்தல் முடிவுகள்
### 2024

## மேற்கோள்கள்

பகுப்பு:புல்டாணா மாவட்டம்
பகுப்பு:மகாராட்டிர சட்டமன்றத் தொகுதிகள்
நிவாதகவசர்கள்

**நிவாதகவசர்கள்** (சமசுகிருதம்|निवातकवच|lit=ஊடுருவ முடியாத கவசங்களுடையவர்கள்), காசியபர்-பூலோமா தம்பதியர்களுக்கு பிறந்த தைத்திய குலத்தினர் ஆவார்.தைத்தியர்களின் எண்ணிக்கை 30 மில்லியன் ஆவார். இந்து தொன்மவியலில் இவர்களை அசுரர்களாக வகைப்படுத்தப்பட்டுள்ளனர்.. நிவாதகவசர்கள் மாயஜாலம் மற்றும் போர்த்திறனில் திறமையானவர்கள். மேலும் தங்கள் எதிரிகளை தோற்கடிக்க சக்திவாய்ந்த ஆயுதங்களைக் கொண்டவர்கள்..இவர்கள் தேவர்கள், இராவணன் மற்றும் அருச்சுனன் ஆகியோர்களுடன் போரிட்டவர்கள். குருச்சேத்திரப் போரில் நிவாதகவசர்கள் அருச்சுனனால் கொல்லப்பட்டனர். இவர்களது நெருங்கிய உறவினர்கள் காலகேயர்கள். நிவாதகவசர்கள் குறித்த தகவல்கள் இராமாயணம் மற்றும் மகாபாரத்தில் கூறப்பட்டுள்ளது.
## இதிகாசங்களில்
### இராமாயணம்
இராமாயணத்தில் நிவாதகவச்சர்கள் உலகைப் பயமுறுத்தியதாகவும், கடலுக்கு அடியில் வாழ்ந்து, பிரம்மாவிடமிருந்து வரங்களைப் பெற்ற பிறகு *மாநிமதி* நகரில் வசித்ததாக கூறப்படுகிறது. இராமாயணத்தில், இராவணன் தனது மகன்களான இந்திரஜித், அதிகாயன்  மற்றும் தனது படைகளுடன் இந்த தைத்தியர்களான நிவாதகவசர்களைத் தாக்கினான். பிரம்மாவின் வரம் காரணமாக, அவனால் நிவாதகவசர்களை முழுமையாகக் கொல்ல முடியவில்லை. இறுதியில் பிரம்மா தலையிட்ட பிறகு இரு தரப்பும் ஒரு கூட்டணியை உருவாக்கியது.

### மகாபாரதம்
மகாபாரதத்தில், இந்திரன் தன்  அம்சமான பிறந்த  அருச்சுனன் மூலம் பாதாளத்தில் கோட்டைக் கட்டி வாழும்  தேவர்களின் எதிரிகளான 30  மில்லியன் நிவாதகவசர்களை அழிக்க முயன்றான். இப்பணியில் இந்திரனின் தேரோட்டியான மாதலி, அருச்சுனனின் தேரோட்டியாக பணி செய்தான்.  அருச்சுனன் போருக்கு செல்கையில் தேவர்கள் அருச்சுனனுக்கு *தேவதத்தா* என்ற சங்கு ஒன்றை வழங்கினர். இருவரும் தைத்தியர்களின் நகரதத்தை அடைந்ததும்,  அருச்சுனன் சங்கு ஊதும்போது, நிவாதகவசர்கள்  அருச்சுனன் மீது திரிசூலங்கள், ஈட்டிகள் மற்றும் அம்புகளை வீசினர். அருச்சுனன் தனது காண்டீபத்திலிருந்து  அம்புகளை எய்து, ஆயிரக்கணக்கான தைத்தியர்களைக் கொன்றான். நிவாதகவச்சர்கள் மாயாஜாலம் செய்து அருச்சுனனின் கண்ணுக்கு தெரியாமல், அருச்சுனன் மீது கனைகளைத் தொடுத்தனர். நிவாதகவசர்களின் தாக்குதலை சமாளிக்க முடியாமல் அருச்சுனன் தவிக்கும் வேளையில், மாதலி தன்னுடன் கொண்டு வந்த இடியுடன் கூடிய கணைகளைப் பயன்படுத்துமாறு வற்புறுத்தினார்.  அவ்வாறே அருச்சுனன் செய்த போது, அந்த ஆயுதம் தைத்தியர்களை வென்றது.. ஆனால் பிரம்மா நிவாதகவசர்களுக்கு வழங்கிய வரம் காரணமாக தைத்தியர்கள்  காப்பாற்றப்பட்டனர்.  பிறகு அருச்சுனன் இந்திராதி தேவர்களின் பகைவர்களான காலகேயர்களை போரில் வென்றார். 
## இதனையும் காண்க
* மாதலி
* அசுரர்
* தானவர்கள்
* தைத்தியர்கள்
* காலகேயர்கள்

## மேற்கோள்கள்

பகுப்பு:இந்து தொன்மவியல் மாந்தர்
பகுப்பு:அசுரர்
சகோலி சட்டமன்றத் தொகுதி

**சகோலி சட்டமன்றத் தொகுதி** (*Sakoli Assembly constituency*) என்பது மத்திய இந்தியாவில் மகாராட்டிரா மாநிலத்தில் உள்ள 288 மகாராட்டிரா சட்டமன்றத் தொகுதிகளில் ஒன்றாகும். இந்தத் தொகுதி பண்டாரா மாவட்டத்தில் அமைந்துள்ள மூன்று சட்டமன்றத் தொகுதிகளில் ஒன்றாகும்.

பண்டாரா மாவட்டத்தில் உள்ள பண்டாரா மற்றும் தும்சார் மற்றும் கோந்தியா மாவட்டத்தில் உள்ள கோந்தியா, அர்ஜுனி மோர்காவ் மற்றும் திரோரா ஆகிய ஐந்து சட்டமன்றத் தொகுதிகளுடன் சாகோலி பண்டாரா-கோந்தியா மக்களவைத் தொகுதி ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2024

### 2019

### 2014

## மேலும் காண்க

* சாகோளி
* மஹாராஷ்டிரா விதான் சபா தொகுதிகளின் பட்டியல்

## மேற்கோள்கள்

பகுப்பு:பண்டாரா மாவட்டம்
பகுப்பு:மகாராட்டிர சட்டமன்றத் தொகுதிகள்
திரெசுகியோர்னிசு

**திரெசுகியோர்னிசு** (*Threskiornis*) என்பது *திரெசுகியோரனிதிடே* குடும்பத்தைச் சேர்ந்த அரிவாள்மூக்கன், கரையோரப் பறவைகளின் ஒரு பேரினமாகும். இவை தெற்காசியா, ஆத்திரேலிய, சகாரா கீழமை ஆப்பிரிக்கா உள்ளிட்ட பழைய உலகின் வெப்பமான பகுதிகளில் காணப்படுகின்றன. இவை காலனித்துவப் பறவைகளாக உள்ளன. இவை மரம் அல்லது புதரில் குச்சிகளைக் கொண்டு கூடு கட்டி இரண்டு முதல் நான்கு முட்டைகளை இடும். இவை சதுப்பு நிலங்களில் காணப்படும் பல்வேறு மீன், தவளை, ஓட்டுமீன்கள் மற்றும் பூச்சிகளை உணவாகக் கொள்கின்றன. ஆங்கிலத்தில், இவை **sacred ibises** (*புனித அரிவாள்மூக்கன்*) என்று அழைக்கப்படுகின்றன. ஆத்திரேலியாவில், நகர்ப்புறத்தில் வசிக்கும் அரிவாள் மூக்கன் பேச்சுவழக்கில் "குப்பைக் கோழிகள்" என்று அழைக்கப்படுகின்றன.

## விளக்கம்
முதிர்ச்சியடைந்த *திரெசுகியோர்னிசு* அரிவாள் மூக்கன்கள் பொதுவாக 75 செ. மீ. நீளமும், வெள்ளை நிற உடல் இறகுகளைக் கொண்டுள்ளன. இறக்கைகளற்ற தலையுடன், கழுத்தும் கால்களும் கருப்பு நிறத்தில் உள்ளன. அலகு தடிமனாகவும் வளைந்ததாகவும் உள்ளது. பாலினங்கள் ஒத்தவை, ஆனால் இளம் வயதுப் பறவைகள் வெண்மையான கழுத்துடன் மந்தமான இறகுகளைக் கொண்டுள்ளன. வைக்கோல்-கழுத்து அரிவாள் மூக்கன் மற்ற இனங்களிலிருந்து இருண்ட மேல் பகுதிகளைக் கொண்டிருப்பதிலிருந்து வேறுபடுகிறது. மேலும் சில நேரங்களில் *கார்பிபிசு இசுபின்கோலிசு* என *கார்பிபிசு* (ஜேம்சன், 1835)  தனிப் பேரினத்தில் வைக்கப்படுகிறது. பறக்க இயலாத ரீயூனியன் அரிவாள் மூக்கன் 18ஆம் நூற்றாண்டில் அழிந்தது.

## சிற்றினங்கள்

## மேற்கோள்கள்

பகுப்பு:அரிவாள் மூக்கன்
பகுப்பு:பறவைப் பேரினங்கள்